喜晴即用前韻
作者：袁說友
朝代：宋

paragraphs: 春田欲雨常憂遲，夏田得雨嗟踰時。
春耕夏耨兩無及，眼乾淚竭空沾衣。
翻翻聯聯脚力盡，萬車不救一尺泥。
朝看東南暮西北，晚霞倏忽山頭歸。
白日一照黄潦定，秋來準擬篩紅粞。
早田拾得晚田熟，今年更救明年饑。
念夫隴上一月宿，趁晴歸欲呼妻兒。
與夫歲歲同甘苦，未容恤緯慙嫠婦。